CELEX: 32016R0172
Language: el
Date: 2015-11-24 00:00:00
Title: Κατ' εξουσιοδότηση κανονισμός (ΕΕ) 2016/172 της Επιτροπής, της 24ης Νοεμβρίου 2015, σχετικά με τη συμπλήρωση του κανονισμού (ΕΕ) αριθ. 691/2011 του Ευρωπαϊκού Κοινοβουλίου και του Συμβουλίου όσον αφορά τον προσδιορισμό των ενεργειακών προϊόντων (Κείμενο που παρουσιάζει ενδιαφέρον για τον ΕΟΧ)

10.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 33/3
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2016/172 ΤΗΣ ΕΠΙΤΡΟΠΉΣ
   της 24ης Νοεμβρίου 2015
   σχετικά με τη συμπλήρωση του κανονισμού (ΕΕ) αριθ. 691/2011 του Ευρωπαϊκού Κοινοβουλίου και του Συμβουλίου όσον αφορά τον προσδιορισμό των ενεργειακών προϊόντων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 691/2011 του Ευρωπαϊκού Κοινοβουλίου και του Συμβουλίου, της 6ης Ιουλίου 2011, σχετικά με τους ευρωπαϊκούς περιβαλλοντικούς οικονομικούς λογαριασμούς (1), και ιδίως το άρθρο 3 παράγραφος 4,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 691/2011 θέσπισε μια δομή σε ενότητες για τους περιβαλλοντικούς οικονομικούς λογαριασμούς και συμπεριέλαβε μια ενότητα για λογαριασμούς φυσικών ροών ενέργειας που παρατίθεται στο παράρτημα VI.
            
         
               (2)
            
            
               Η κατάρτιση καταλόγου των ενεργειακών προϊόντων για τους σκοπούς του κανονισμού (ΕΕ) αριθ. 691/2011 σχετικά με τους ευρωπαϊκούς περιβαλλοντικούς οικονομικούς λογαριασμούς αποτελεί βασικό στοιχείο για τον καθορισμό του πεδίου εφαρμογής των λογαριασμών φυσικών ροών ενέργειας, προκειμένου να διασφαλίζεται η συγκρισιμότητα των στατιστικών δεδομένων σε όλα τα κράτη μέλη και η εσωτερική συνοχή (εξισορρόπηση) των λογαριασμών φυσικών ροών ενέργειας.
            
         
               (3)
            
            
               Στο παράρτημα Β του κανονισμού (ΕΚ) αριθ. 1099/2008 του Ευρωπαϊκού Κοινοβουλίου και του Συμβουλίου (2) καταρτίζεται κατάλογος των ενεργειακών προϊόντων για τις στατιστικές ενέργειας. Με βάση τον κατάλογο αυτό, είναι αναγκαίο να προσδιοριστούν τα ενεργειακά προϊόντα για τους σκοπούς των λογαριασμών ενέργειας. Οι λογαριασμοί ενέργειας έχουν ως στόχο την ανάλυση της αλληλεπίδρασης μεταξύ του περιβάλλοντος και της ανθρώπινης δραστηριότητας με σκοπό να αξιολογηθεί το σύνολο του κύκλου περιβάλλον-οικονομία-περιβάλλον που δημιουργείται από την ανθρώπινη δραστηριότητα. Οι λογαριασμοί ενέργειας θα πρέπει, ως εκ τούτου, να περιλαμβάνουν κυρίως τα κατάλοιπα που προκύπτουν από την τελική χρήση των ενεργειακών προϊόντων καθώς και τόσο τις φυσικές πρώτες ύλες, όσο και τα επεξεργασμένα προϊόντα.
            
         
               (4)
            
            
               Ο ορισμός για τα ενεργειακά προϊόντα που δεν καλύπτονται από το παράρτημα Β του κανονισμού (ΕΚ) αριθ. 1099/2008 θα πρέπει να βασίζεται σε διεθνή πρότυπα των οικονομικών περιβαλλοντικών λογαριασμών, προκειμένου να εξασφαλιστεί η καλή σχέση κόστους-αποδοτικότητας και να αποφευχθεί η άσκοπη επιβάρυνση για τους απαντώντες,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για τους σκοπούς του τμήματος 3 του παραρτήματος VI του κανονισμού (ΕΕ) αριθ. 691/2011, τα κράτη μέλη καταρτίζουν τους λογαριασμούς φυσικών ροών ενέργειας με ενεργειακά προϊόντα που αναφέρονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Νοεμβρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 192 της 22.7.2011, σ. 1.
   
      (2)  Κανονισμός (ΕΚ) αριθ. 1099/2008 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, για τις στατιστικές ενέργειας (ΕΕ L 304 της 14.11.2008, σ. 1)
   
      ΠΑΡΑΡΤΗΜΑ
      
                  Τίτλος
               
               
                  Αντιστοιχία με το παράρτημα B του κανονισμού (ΕΚ) αριθ. 1099/2008
                  (όπου υπάρχει αντιστοιχία)
               
               
                  Ορισμός του ενεργειακού προϊόντος
                  [όπου δεν υπάρχει αντιστοιχία με το παράρτημα B του κανονισμού (ΕΚ) αριθ. 1099/2008]
               
            
                  
                     Φυσικές ροές ενέργειας
                  
               
               
                   
               
               
                  
                     Ροές ενέργειας από το φυσικό περιβάλλον, ως μέρος των οικονομικών δραστηριοτήτων παραγωγής, ή που χρησιμοποιούνται άμεσα στην παραγωγή
                  
               
            
                  N01
               
               
                  Φυσικές ροές μη ανανεώσιμης ενέργειας από ορυκτά
               
               
                   
               
               
                  Ροές ενέργειας από ορυκτές πηγές ενέργειας (πετρέλαιο, φυσικό αέριο, άνθρακας και τύρφη) που βρίσκονται στο φυσικό περιβάλλον μέσω των οικονομικών δραστηριοτήτων παραγωγής
               
            
                  N02
               
               
                  Φυσικές ροές μη ανανεώσιμης πυρηνικής ενέργειας
               
               
                   
               
               
                  Ροές χρησιμοποιήσιμης πυρηνικής ενέργειας από ορυκτούς πόρους που βρίσκονται στο φυσικό περιβάλλον μέσω των οικονομικών δραστηριοτήτων παραγωγής
               
            
                  N03
               
               
                  Φυσικές ροές ανανεώσιμων πηγών ενέργειας με βάση το νερό (υδροκινητική ενέργεια)
               
               
                   
               
               
                  Ροές ενέργειας από ανανεώσιμες πηγές από το φυσικό περιβάλλον μέσω των οικονομικών δραστηριοτήτων παραγωγής — σ' αυτή την περίπτωση υδροκινητική ενέργεια
               
            
                  N04
               
               
                  Φυσικές ροές ανανεώσιμων πηγών ενέργειας με βάση τον άνεμο (αιολική ενέργεια)
               
               
                   
               
               
                  Ροές ενέργειας από ανανεώσιμες πηγές από το φυσικό περιβάλλον μέσω των οικονομικών δραστηριοτήτων παραγωγής — σ' αυτή την περίπτωση κινητική ενέργεια από τον άνεμο (αιολική ενέργεια) μέσω οικονομικών δραστηριοτήτων παραγωγής
               
            
                  N05
               
               
                  Φυσικές ροές ανανεώσιμων πηγών ενέργειας με βάση τον ήλιο (ηλιακή ενέργεια)
               
               
                   
               
               
                  Ροές ενέργειας από ανανεώσιμες πηγές από το φυσικό περιβάλλον μέσω των οικονομικών δραστηριοτήτων παραγωγής — σ' αυτή την περίπτωση ενέργεια από την ηλιακή ακτινοβολία (ηλιακή ενέργεια) μέσω οικονομικών δραστηριοτήτων παραγωγής
               
            
                  N06
               
               
                  Φυσικές ροές ανανεώσιμων πηγών ενέργειας με βάση τη βιομάζα
               
               
                   
               
               
                  Ροές ενέργειας από ανανεώσιμες πηγές από το φυσικό περιβάλλον μέσω των οικονομικών δραστηριοτήτων παραγωγής — σ' αυτή την περίπτωση ενέργεια που προέρχεται από βιομάζα
               
            
                  N07
               
               
                  Φυσικές ροές άλλων ανανεώσιμων πηγών ενέργειας
               
               
                   
               
               
                  Ροές ενέργειας από ανανεώσιμες πηγές από το φυσικό περιβάλλον μέσω των οικονομικών δραστηριοτήτων παραγωγής — εκτός εκείνων που αναφέρονται στα σημεία N03, N04, N05 και N06, όπως π.χ. γεωθερμική, κυματική και παλιρροϊκή ενέργεια
               
            
                  
                     Ενεργειακά προϊόντα
                  
               
               
                   
               
               
                  
                     Ροές ενέργειας που προκύπτουν ως αποτέλεσμα οικονομικών δραστηριοτήτων παραγωγής (προϊόντα όπως ορίζονται στους εθνικούς λογαριασμούς ΕΣΛ)
                  
               
            
                  P08
               
               
                  Γαιάνθρακας
               
               
                  
                              1.1 — 1.
                           
                           
                              Λιθάνθρακας
                           
                        
                              1.1 — 2.
                           
                           
                              Γαιάνθρακες για οπτανθρακοποίηση
                           
                        
                              1.1 — 3.
                           
                           
                              Άλλοι ασφαλτούχοι άνθρακες (άνθρακας για ατμοπαραγωγή)
                           
                        
               
                   
               
            
                  P09
               
               
                  Φαιάνθρακας και τύρφη
               
               
                  
                              1.1 — 4.
                           
                           
                              Υποασφαλτούχοι γαιάνθρακες
                           
                        
                              1.1 — 5.
                           
                           
                              Λιγνίτης
                           
                        
                              1.1 — 15.
                           
                           
                              Τύρφη
                           
                        
                              1.1 — 17.
                           
                           
                              Πετρελαιούχος σχιστόλιθος και πετρελαιοφόρος άμμος
                           
                        
               
                   
               
            
                  P10
               
               
                  Παράγωγα αέρια (= βιομηχανικά παραγόμενα αέρια εκτός από βιοαέριο)
               
               
                  
                              1.1 — 11.
                           
                           
                              Αέριο βιομηχανικών μονάδων αερίου
                           
                        
                              1.1 — 12.
                           
                           
                              Αέριο κλιβάνου οπτανθρακοποίησης
                           
                        
                              1.1 — 13.
                           
                           
                              Αέριο υψικαμίνου
                           
                        
                              1.1 — 14.
                           
                           
                              Άλλα αέρια ανάκτησης
                           
                        
               
                   
               
            
                  P11
               
               
                  Δευτερογενή προϊόντα άνθρακα (κοκ, πίσσα από άνθρακα, συσσωματώματα, BKB και προϊόντα τύρφης)
               
               
                  
                              1.1 — 6.
                           
                           
                              Συσσωματώματα άνθρακα (Patent Fuel)
                           
                        
                              1.1 — 7.
                           
                           
                              Οπτάνθρακας εγκαταστάσεων οπτανθρακοποίησης
                           
                        
                              1.1 — 8.
                           
                           
                              Κοκ κλιβάνου αερίου
                           
                        
                              1.1 — 9.
                           
                           
                              Λιθανθρακόπισσα
                           
                        
                              1.1 — 10.
                           
                           
                              BKB (μπρικέτες φαιάνθρακα)
                           
                        
                              1.1 — 16.
                           
                           
                              Προϊόντα τύρφης
                           
                        
               
                   
               
            
                  P12
               
               
                  Αργό πετρέλαιο, NGL και άλλοι υδρογονάνθρακες (χωρίς βιοσυστατικά)
               
               
                  
                              4.1 — 1.
                           
                           
                              Αργό πετρέλαιο
                           
                        
                              4.1 — 2.
                           
                           
                              NGL
                           
                        
                              4.1 — 5.
                           
                           
                              Άλλοι υδρογονάνθρακες
                           
                        
               
                   
               
            
                  P13
               
               
                  Φυσικό αέριο (χωρίς βιοσυστατικά)
               
               
                  
                              2.1 —
                           
                           
                              Φυσικό αέριο
                           
                        
               
                   
               
            
                  P14
               
               
                  Βενζίνη για κινητήρες (χωρίς βιοσυστατικά)
               
               
                  
                              4.1 — 10.
                           
                           
                              Βενζίνη κίνησης
                           
                        
                              4.1 — 11.
                           
                           
                              Βενζίνη αεροπλάνων
                           
                        
               
                   
               
            
                  P15
               
               
                  Κηροζίνη και καύσιμα αεριωθουμένων (χωρίς βιοσυστατικά)
               
               
                  
                              4.1 — 12.
                           
                           
                              Καύσιμο αεριωθούμενων τύπου βενζίνης
                           
                        
                              4.1 — 13.
                           
                           
                              Καύσιμο αεριωθούμενων τύπου κηροζίνης (χωρίς βιοσυστατικά)
                           
                        
                              4.1 — 14.
                           
                           
                              Λοιπές κηροζίνες
                           
                        
               
                   
               
            
                  P16
               
               
                  Νάφθα
               
               
                  
                              4.1 — 9.
                           
                           
                              Νάφθα
                           
                        
               
                   
               
            
                  P17
               
               
                  Ντίζελ μεταφοράς (χωρίς βιοσυστατικά)
               
               
                  
                              4.1 — 15.1.
                           
                           
                              Ντίζελ κίνησης
                           
                        
               
                   
               
            
                  P18
               
               
                  Πετρέλαιο θέρμανσης και άλλα πετρέλαια εσωτερικής καύσης (χωρίς βιοσυστατικά)
               
               
                  
                              4.1 — 15.2.
                           
                           
                              Πετρέλαιο θέρμανσης και άλλα πετρέλαια εσωτερικής καύσης
                           
                        
               
                   
               
            
                  P19
               
               
                  Κατάλοιπα μαζούτ
               
               
                  
                              4.1 — 16.1.
                           
                           
                              Μαζούτ — εκ των οποίων με χαμηλή περιεκτικότητα σε θείο
                           
                        
                              4.1 — 16.2.
                           
                           
                              Μαζούτ — εκ των οποίων με υψηλή περιεκτικότητα σε θείο
                           
                        
               
                   
               
            
                  P20
               
               
                  Αέριο διυλιστηρίων, αιθάνιο και LPG (υγραέριο)
               
               
                  
                              4.1 — 6.
                           
                           
                              Αέριο διυλιστηρίων (μη υγροποιημένο)
                           
                        
                              4.1 — 7.
                           
                           
                              Αιθάνιο
                           
                        
                              4.1 — 8.
                           
                           
                              LPG (Υγραέριο)
                           
                        
               
                   
               
            
                  P21
               
               
                  Άλλα προϊόντα πετρελαίου, συμπεριλαμβανομένων προσθέτων/οξυγονούχων ουσιών και υλικών τροφοδοσίας διυλιστηρίων
               
               
                  
                              4.1 — 4.
                           
                           
                              Πρόσθετα/Οξυγονούχες ουσίες
                           
                        
                              4.1 — 3.
                           
                           
                              Υλικά τροφοδοσίας διυλιστηρίου
                           
                        
                              4.1 — 17.
                           
                           
                              Ελαφρό πετρέλαιο και βιομηχανικό πετρέλαιο
                           
                        
                              4.1 — 18.
                           
                           
                              Λιπαντικά
                           
                        
                              4.1 — 19.
                           
                           
                              Άσφαλτος
                           
                        
                              4.1 — 21.
                           
                           
                              Πετρελαϊκό κοκ
                           
                        
                              4.1 — 20.
                           
                           
                              Κηροί παραφίνης
                           
                        
                              4.1 — 22.
                           
                           
                              Άλλα προϊόντα πετρελαίου
                           
                        
               
                   
               
            
                  P22
               
               
                  Πυρηνικά καύσιμα
               
               
                  
                              3.2.1 — 1.1.
                           
                           
                              Πυρηνικά
                           
                        
               
                   
               
            
                  P23
               
               
                  Ξύλο, υπολείμματα ξυλείας και άλλη στερεή βιομάζα, ξυλάνθρακας
               
               
                  
                              5.1 — 8.1.
                           
                           
                              Ξυλάνθρακας
                           
                        
                              5.2.7 — 1.1.
                           
                           
                              Καυσόξυλα, υπολείμματα και παραπροϊόντα ξύλου
                           
                        
                              5.2.7 — 1.2.
                           
                           
                              Μαύρο υγρό
                           
                        
                              5.2.7 — 1.3.
                           
                           
                              Βαγάσση
                           
                        
                              5.2.7 — 1.4.
                           
                           
                              Ζωικά απόβλητα
                           
                        
                              5.2.7 — 1.5.
                           
                           
                              Άλλες φυτικές ύλες και υπολείμματα
                           
                        
               
                   
               
            
                  P24
               
               
                  Υγρά βιοκαύσιμα
               
               
                  
                              5.1 — 10.1.
                           
                           
                              Βιοβενζίνη
                           
                        
                              5.1 — 10.2.
                           
                           
                              Βιοντίζελ
                           
                        
                              5.1 — 10.3.
                           
                           
                              Βιοκηροζίνη αεριωθουμένων
                           
                        
                              5.1 — 10.4.
                           
                           
                              Άλλα υγρά βιοκαύσιμα
                           
                        
               
                   
               
            
                  P25
               
               
                  Βιοαέριο
               
               
                  
                              5.2.7 — 2.1.
                           
                           
                              Αέριο από χώρους υγειονομικής ταφής απορριμμάτων
                           
                        
                              5.2.7 — 2.2.
                           
                           
                              Αέριο λυματολάσπης
                           
                        
                              5.2.7 — 2.3.
                           
                           
                              Άλλα βιοαέρια από αναερόβια ζύμωση
                           
                        
                              5.2.7 — 3.
                           
                           
                              Βιοαέρια από θερμική διεργασία
                           
                        
               
                   
               
            
                  P26
               
               
                  Ηλεκτρική ενέργεια
               
               
                  
                              3.1.
                           
                           
                              Ηλεκτρισμός
                           
                        
               
                   
               
            
                  P27
               
               
                  Θερμότητα
               
               
                  
                              3.1.
                           
                           
                              Θερμότητα
                           
                        
                              5.1 — 2.
                           
                           
                              Γεωθερμική ενέργεια
                           
                        
                              5.1 — 3.
                           
                           
                              Ηλιακή ενέργεια
                           
                        
               
                   
               
            
                  
                     Κατάλοιπα ενέργειας
                  
               
               
                   
               
               
                  
                     Ροές ενέργειας που περιέχεται σε μη προϊόντα που απελευθερώνονται, απορρίπτονται ή εκλύονται μέσω των οικονομικών δραστηριοτήτων παραγωγής, κατανάλωσης και σώρευσης
                  
               
            
                  R28
               
               
                  Ανανεώσιμα απόβλητα
               
               
                  
                              5.1 — 7.1.
                           
                           
                              Ανανεώσιμα αστικά απόβλητα
                           
                        
               
                   
               
            
                  R29
               
               
                  Μη ανανεώσιμα απόβλητα
               
               
                  
                              5.1 — 6.
                           
                           
                              Βιομηχανικά απόβλητα (μη ανανεώσιμα)
                           
                        
                              5.1 — 7.2.
                           
                           
                              Μη ανανεώσιμα αστικά απόβλητα
                           
                        
               
                   
               
            
                  R30
               
               
                  Απώλειες ενέργειας κάθε είδους (κατά τη διάρκεια της εξόρυξης, της διανομής, της αποθήκευσης και της μετατροπής και διασκορπιζόμενη θερμότητα από την τελική χρήση)
               
               
                   
               
               
                  Ροές ενέργειας (κυρίως με τη μορφή διασκορπιζόμενης θερμότητας) που απελευθερώνεται, απορρίπτεται ή εκλύεται στο περιβάλλον μέσω των οικονομικών δραστηριοτήτων
               
            
                  R31
               
               
                  Ενέργεια ενσωματωμένη σε προϊόντα για μη ενεργειακή χρήση
               
               
                   
               
               
                  Ροές ενέργειας που είναι ενσωματωμένη σε προϊόντα για μη ενεργειακή χρήση, όπως λιπαντικά, άσφαλτος